अटकलें हैं कि मुकेश अंबानी टेलीकॉम बिज़नेस में दोबारा प्रवेश करेंगे

इस कदम के बाद रिलायंस का मुकाबला भारती एयरटेल और वोडाफोन जैसी ब्रांड्स के साथ होगा. 

सुप्रीम कोर्ट ने इस साल 122 नई कंपनियों के टेलीटॉम लाइसेंस रद्द कर दिए थे और इस स्पेक्ट्रम की अब दोबारा नीलामी हो रही है. ये नीलामी नवंबर में होनी है.

पीटीआई के मुताबिक नीलामी से पहले दूरसंचार विभाग ने जो प्रेस कांफ्रेंस रखी थी उसमें रिलायंस इंडस्ट्रीज़ मुख्य सहभागी था.

सीधे बोली लगाएँगे मुकेश अंबानी?

सवाल ये है कि क्या आरआईएल सीधे बोली लगाएगी या फिर किसी ऐसी कंपनी को वित्तीय मदद देगी जो बोली लगाएगी और फिर रियालंस इंडस्ट्रीज़ उसे खरीद लेगी. इन अटकलों पर रियालंस इंडस्ट्रीज़ की ओर से कोई प्रतिक्रिया नहीं आई है.

आरआईएल ने 2010 में इन्फोटेल ब्रॉडबैंड को अधिगृहित किया था जिसके पास पूरे भारत में हाई स्पीड इंटरनेट ब्रॉंडबैंड सेवा देने का अधिकार है.

टेलीकॉम बिज़नेस में रियालंस इंडस्ट्रीज़ के दोबारा प्रवेश करने की संभावना पर सबकी नज़रें टिकी हुई हैं. 2005 में मुकेश और अनिल अंबानी की आपसी लड़ाई के बाद मुकेश अंबानी ने इस बिज़नेस से हाथ खींच लिए थे.

अटकलें इस बात पर भी लगाई जा रही हैं कि क्या मुकेश अंबानी का रिलायंस कम्युनिकेशन्स के साथ कुछ गठजोड़ हो सकता है जो अनिल अंबानी की कंपनी है.

इसे भी पढ़ें

 \n\nउपरोक्त लेख के लिए मुझे एक अच्छा शीर्षक दें।
टेलीकॉम में फिर प्रवेश करेंगे मुकेश अंबानी?